રૂપના કટકા જેવો અલગારી જુવાનિયો મગરી (ડુંગરી)ની ધાર માથે બેઠો બેઠો સાત કાણાવાળી વાંસળી માથે આંગળિયું રમાડી રહ્યો છે. કાનુડાની મોરલીએ જેમ રંગભીની રાધાને રસઘેલી કરી હતી એમ જુવાનડાની બંસરીના મધુરા સૂર માથે કુમારીનું અંતર ઓળઘોળ થઈ ગયું. સંગીત સાથે પૂર્વજન્મની કોઈ પ્રીત હોય એમ વર્ષાની ભીનીભીની મોસમમાં વાંસળીના સૂરોએ જુવાન હૈયાનાં અંતરમાં પ્રેમની વસંત પ્રગટાવી દીધી. ત્યાં તો સુનમુન થઈ ગયેલી કુમારીના કાળજાની વાત જાણી ગયેલી સખિ બોલી ઊઠી ઃ